钦定古今图书集成/明伦汇编/氏族典/第313卷 > 《廖用贤尚友录》 > 成遵
## 钦定古今图书集成/明伦汇编/氏族典/第313卷 > 《廖用贤尚友录》 > 成遵

按《元史成遵传》：“遵字谊叔，南阳穰县人也。幼敏悟，勤
学能文章。元统改元，中进士第，授将仕郎，翰林国史
院编修官。明年，预修泰定、明宗、文宗三朝实录。后至
元四年，升应奉翰林文字。五年，辟御史台掾。至正改
元，擢太常博士。明年，转中书检校。寻拜监察御史。三
年，自刑部员外郎出为陕西行省员外郎，以母病辞”
归。五年，丁母忧。八年，擢佥淮东肃政廉访司事，改礼
部郎中。九年，改刑部郎中，迁中书右司郎中，除工部
尚书，出为大都、河间等处都转运盐使。十四年，调武
昌路总管。十五年，擢江南行台治书侍御史，召入中
书，为参知政事。十七年，升中书左丞，分省彰德。是时，
太平在相位，以事忤皇太子，皇太子深衔之，欲去之，
而未有以发，以为遵及参知政事赵中皆太平党也。
十九年，用事者承“望风旨，嗾宝坻县尹邓守礼、弟邓
子初等，诬遵与赵中等皆受赃。”皇太子命御史台、大
宗正府等官杂问之，锻炼使成狱，遵等竟杖死，中外
冤之。